hy en en hy en hy hy hy hy hy hy hy hy hy hy hy hy hy hy hy hy hy hy hy hy hy hy de hy hy en hy hy hy hy hy hy hy hy hy hy hy hy hy hy uk en hy hy de hy tr hy hy hy en hy hy en hy hy en hy hy en hy hy de hy hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy en en en
ՅԱՐԳԱՆՔ ՇՐՋԱՆԱՒԱՐՏ ԱՅՍ ՍԵՐՈՒՆԴԻՆ – Գանձասար
2019-2020 ուսումնական տարեշրջանը սուրիահայ վարժարաններուն համար դժուարութիւններով լեցուն շրջան մը եղաւ:
Պատերազմէն տակաւ դուրս եկող Սուրիոյ մէջ, իւրաքանչիւր վարժարան սկսած էր արդէն վերականգնումի իր
աշխատանքներով աստիճանաբար ոտքի կանգնիլ, ունենալով մէկտեղ ուսուցչական մարդուժի, տնտեսական, աշակերտներու թիւի նուազումի եւ այլ հարցեր:
Միւս կողմէ պատանի եւ երիտասարդ սերունդներուն դիմագրաւած դժուարութիւնները մանկավարժական հարցերու լուծման, աշակերտները խրախուսելու եւ ուսման ու գիտութեան մղելու այլ մարտահրաւէրի մը դիմաց կը դնէին վարժարաններու տնօրէններն ու ուսուցչական-վարչական պատասխանատուները:
Մարտի սկիզբը վրայ հասաւ նաեւ պսակաձեւ ժահրին համաճարակը: Վարժարանները փակուեցան: Իւրաքանչիւր վարժարան իր կարելիութեան սահմաններուն մէջ փորձեց ուսումնական ծրագիրը  լրումին հասցնելու լուծումներ որոնել՝ հետեւելով Սուրիոյ Կրթութեան Նախարարութեան որոշումներուն:
Ուսումնական ծրագիրները կրճատուեցան, որոշ տեղեր առցանց կիրարկուեցան: Ուսումնական տարին հասաւ իր աւարտին՝ պսակաձեւ ժահրի դիմագրաւման նախազգուշական միջոցներու որդեգրումով:
Հիմնական մտահոգութիւնը կը վերաբերէր պետական քննութիւն յանձնող կարգերուն: Բարեբախտաբար անոնք եւս յաղթահարեցին այս դժուարութիւնները՝ շնորհիւ նախարարութեան ընձեռած կարելիութիւններուն՝ ծրագիրներու կրճատում, քննութեանց յետաձգում, յաջողութեան պայմաններու բարեփոխում, վերաքննութեան առիթ եւ այլն:
Կարելի է ըսել, որ նախարարութիւնը բաւական դիւրութիւններ ընծայեց աշակերտներուն՝ մղելով որ լաւապէս պատրաստուին պետական քննութիւններուն եւ իրենց առաւելագոյնը ի գործ դնեն յաջողութեամբ աւարտելու տարին:
Ամավերջի հանդէսները որոշակի սահմանափակումներով կազմակերպուեցան եւ մեր բոլոր վարժարանները յաջողեցան զօրակցիլ հայ աշակերտներուն՝ զանոնք տեսնելու ուսումնական լաւ մակարդակի վրայ:
Երկրորդականի պետական քննութիւններուն արդիւնքները  յաջողութեան լաւ տոկոսի մը արգասիքն էին փաստօրէն:
Մեր ժրաջան սերունդները, տարբեր վարժարաններու մէջ, տքնեցան ու գնահատելի արդիւնքներով աւարտեցին հայկական երկրորդական վարժարանները: Անոնք զրկուած ըլլալով բնական պայմաններու մէջ սորվելու եւ ուսումնական բարւոք տարի մը վայելելու կարելիութիւններէ, արժանացան համա-լսարան մուտքի գնահատանիշերուն՝ յոյսի հորիզոններ բանալով մեր բոլորին դիմաց:
Կը շնորհաւորենք հայկական մեր բոլոր վարժարաններուն շրջանաւարտները եւ կը մաղթենք, որ շարունակեն իրենց յամառ աշխատանքը՝ բարձրագոյն ուսման արժանանալու եւ իրենց պայծառ ապագան ուրուագծելու:
Կարելի բոլոր միջոցներով նեցուկ կանգնինք այս սերունդին, որ քաջութիւնն ու ինքնավստահութիւնը ունեցաւ յաղթահարելու բազում դժուարութիւններ ու զրկանքներ կրելով արժանացաւ հայկական վարժարաններէն վկայուելու պատիւին:
ԿՐԹԱՍԻՐԱՑ Ս. ՉԷՄՊԷՐՃԵԱՆ ԵՐԿՐԴ. ՎԱՐԺԱՐԱՆԸ 2019-2020 ՏԱՐԵՇՐՋԱՆԸ ԲՈԼՈՐԵՑ ՄԻՋՆԱԿԱՐԳԻ ԵՒ ԵՐԿՐՈՐԴԱԿԱՆԻ ԱՒԱՐՏԱԿԱՆ ՀԱՆԴԷՍՈՎ
ՄԵՐ ՍԵՐՈՒՆԴԻ ԿԱՐԵՒՈՐԱԳՈՅՆ ԿՐԹԱԿԱՆ ՄՇԱԿՆԵՐԷՆ ՄԷԿԸ
Ի՞ՆՉ Է ԺԱՆՏԱԽՏԸ ԿԱՄ ՔՈԼԵՐԱՆ
«ԷՐՏՈՂԱՆԻ ՎԱՐՉԱԿԱՐԳԸ»՝ ԱՆՈՂՈՔ ԱՄԲԱՍՏԱՆԱԳԻՐ ՄԸ
ՀԱՐՑԱԶՐՈՅՑ՝  ՀՅԴ ԵՐԻՏԱՍԱՐԴԱԿԱՆ ԳՐԱՍԵՆԵԱԿԻ ՊԱՏԱՍԽԱՆԱՏՈՒ ՑՕՂԻԿ ԱՇԸԳԵԱՆ ՀԵՏ
ԱՐԹՈՒՐ ՓԱՅՏԵԱՆ. «ՄԵՐ ԽՆԴԻՐՆԵՐԸ ԼԵԶՈՒԻ, ՀԱՅԻ ԻՆՔՆՈՒԹԵԱՆ ԵՒ ՄԵՐ ՄՇԱԿՈՅԹԻ ՊԱՀՊԱՆՈՒՄՆ ՈՒ ՏԱՐԱԾՈՒՄՆ ԵՆ ՆՈՐ ՍԵՐՆԴԻՆ ՄԷՋ»
ԱՐԹՈՒՐ ՓԱՅՏԵԱՆ. «ՄԵՐ ԽՆԴԻՐՆԵՐԸ ԼԵԶՈՒԻ, ՀԱՅԻ ԻՆՔՆՈՒԹԵԱՆ ԵՒ ՄԵՐ ՄՇԱԿՈՅԹԻ ՊԱՀՊԱՆՈՒՄՆ ՈՒ ՏԱՐԱԾՈՒՄՆ ԵՆ ՆՈՐ ՍԵՐՆԴԻՆ ՄԷՋ»
ԱՄՆ ՔՈՆԿՐԷՍԻՆ ՄԷՋ ՆԵՐԿԱՅԱՑՈՒԱԾ ԲԱՆԱՁԵՒՈՎ ԿԸ ՊԱՀԱՆՋՈՒԻ ԱՏՐՊԷՅՃԱՆԱԿԱՆ ՊԱՏԵՐԱԶՄԱԿԱՆ ՅԱՆՁԱԳՈՐԾՈՒԹԻՒՆՆԵՐՈՒ ՄԻՋԱԶԳԱՅԻՆ ՀԵՏԱՔՆՆՈՒԹԻՒՆ ԵՒ ԱՄԵՐԻԿԵԱՆ ՊԱՏԺԱՄԻՋՈՑՆԵՐ
ԱՐՑԱԽԻ ՊԱՏՈՒԻՐԱԿՈՒԹԻՒՆԸ ՀԱՆԴԻՊԱԾ Է ԱՄՆ ԱՐԵՒԵԼԵԱՆ ՇՐՋԱՆԻ ՀԱՅ ԴԱՏԻ ՅԱՆՁՆԱԽՈՒՄԲԻ ՂԵԿԱՎԱՐ ԿԱԶՄԻՆ ՀԵՏ
ՀԱՅ ԴԱՏԻ ԱՄԵՐԻԿԱՅԻ ՅԱՆՁՆԱԽՈՒՄԲԻՆ ՀՐԱՒԷՐՈՎ ՈՒԱՇԻՆԿԹԸՆ ԿԸ ԳՏՆՈՒԻ ԱՐՑԱԽԻ ՀԱՆՐԱՊԵՏՈՒԹԵԱՆ ԱՐՏԱՔԻՆ ԳՈՐԾՈՑ ՆԱԽԱՐԱՐ ԴԱՒԻԹ ԲԱԲԱՅԵԱՆ
ԵՒՐՈՊԱՅԻ ՀԱՅ ԴԱՏԻ ԳՐԱՍԵՆԵԱԿ. «ԱՏՐՊԷՅՃԱՆԻ ՅԱՐՁԱԿՈՂԱՊԱՇՏՈՒԹԻՒՆԸ ՀԱՅԱՍՏԱՆԻ ԴԷՄ ՊԵՏԱԿԱՆ ՄԱԿԱՐԴԱԿԻ ԱՅԼԱՏԵԱՑՈՒԹԵԱՆ ԴՐՍԵՒՈՐՈՒՄ է»
ՀԱՅ ԴԱՏԻ ԱՄԵՐԻԿԱՅԻ ՅԱՆՁՆԱԽՈՒՄԲԸ ԽԹԱՆԱԾ Է ԱՐՑԱԽԻ ՕԺԱՆԴԱԿՈՒԹԵԱՆ ՔՈՆԿՐԷՍԱԿԱՆ ՆՈՐ ԳՈՐԾԸՆԹԱՑ
ՀՀ ԿԳՄՍ ՆԱԽԱՐԱՐՈՒԹԵԱՆ ՆԵՐԿԱՅԱՑՈՒՑԱԾ ԿՐԹՈՒԹԵԱՆ ՉԱՓՈՐՈՇԻՉՆԵՐՈՒ ՆԱԽԱԳԻԾԻՆ ՄԱՍԻՆ
ՀՈԳԵՒՈՐ ԱՐԺԷՔՆԵՐԸ ՍԱԿԱՐԿՈՒՄԻ ԵՆԹԱԿԱՅ ՉԵՆ
Գաղութային Թեմական ԼՈՒՐԵՐ Յայտարարութիւններ
Proudly powered by WordPress | Theme: Newsup by Themeansar.